b"\n_START_ARTICLE_\nTe Tai Tokerau\n_START_SECTION_\nHist\xc3\xb2ria\n_START_PARAGRAPH_\nLa circumscripci\xc3\xb3 va ser creada per a les eleccions de 1996, succeint la circumscripci\xc3\xb3 de Northern Maori (1868-1996). El seu primer diputat va ser Tau Henare de Nova Zelanda Primer en unes eleccions en les quals Nova Zelanda Primer guanyaria en totes les circumscripcions maoris. Henare seria ministre en el gabinet de Jim Bolger, sent Ministre d'Afers Maoris entre 1996 i 1999 i Ministre de Carreres entre 1996 i 1998._NEWLINE_Henare seria succe\xc3\xaft per Dover Samuels del Partit Laborista en les eleccions de 1999. Samuels tamb\xc3\xa9 seria ministre, per\xc3\xb2 en el gabinet de Helen Clark. Fou Ministre d'Afers Maoris entre 1999 i 2000 i Ministre d'Estat entre 2002 i 2007._NEWLINE_Samuels, per\xc3\xb2, seria ven\xc3\xa7ut pel candidat del Partit Maori Hone Harawira en les eleccions de 2005. Harawira seria diputat per aquest partit fins al 2011 quan aquest dimitiria del Partit Maori per a fundar el Partit Mana. Al dimitir Harawira caus\xc3\xa0 una elecci\xc3\xb3 parcial, la qual guany\xc3\xa0 amb una pluralitat del vot. En les eleccions de 2011 seria elegit de nou.\n_START_SECTION_\nComposici\xc3\xb3\n_START_PARAGRAPH_\nLa circumscripci\xc3\xb3 s'est\xc3\xa9n pel nord-oest de l'illa del Nord. Inclou les regions d'Auckland i Northland. Inclou els municipis d'Auckland, Whangarei, North Shore, Dargaville i Kaitaia. Altres localitats inclouen Kaikohe, Kerikeri, Ruakaka, Kawakawa, Ahipara, Kohukohu, Haruru, Mangonui, Awanui i Russell._NEWLINE_Te Tai Tokerau inclou les iwis de Ng\xc4\x81puhi, Te Aup\xc5\x8duri, Ng\xc4\x81ti Kuri, Te Rarawa, Ng\xc4\x81ti Kahu i Ng\xc4\x81ti Wh\xc4\x81tua."